Kontrola zákazu stánkového predaja „tvrdého alkoholu" – Colná správa Českej republiky pred stánkom pri Smíchovskom nádraží 13. septembra 2012
K **sérii prípadov otráv metanolom** (metylalkoholom) došlo v Česku začiatkom septembra 2012. Do 24. septembra na otravu metanolom zomrelo 26 osôb na rôznych miestach Česka a desiatky ďalších osôb boli hospitalizované, pričom mnohí z nich utrpeli trvalé poškodenie zraku. Do 19. októbra v Česku na otravu zomrelo 30 osôb, do 8. decembra ďalších 8 osôb.

Vývoj udalostí
--------------

Prvý prípad dvoch zomrelých v Havířove oznámila karvinská polícia 6. septembra 2012. Vláda Českej republiky zriadila 12. septembra krízový štáb a v ten istý deň české Ministerstvo zdravotnictví vyhlásilo mimoriadne opatrenie v podobe plošného zákazu stánkového predaja alkoholických nápojov s obsahom alkoholu väčším ako 30%. V piatok 14. septembra večer, vyhlásilo Ministerstvo zdravotníctva Českej republiky mimoriadne opatrenie spočívajúce v úplnom zákaze predaja, ponúkania a distribúcie alkoholických nápojov s obsahom alkoholu od 20%. V tej dobe mali jedovaté nápoje na svedomí už 19 obetí a cca 30 ľudí bolo v nemocniciach v rôznych štádiách otravy metanolom. Nie všetci otrávení metanolom naliatym z kúpenej fľaše sa ale otrávili nápojom, ktorý bol v tejto fľaši predaný.

Prohibícia
----------

Prázdne regály v supermarkete po vyhlásení prohibície v Česku
Zavedená prohibícia zakazuje akýkoľvek predaj a ponúkanie na území Česka, pôvodne neobmedzovala export; v reakcii na kauzu v nedeľu 16. septembra hlavný poľský hygienik s okamžitou platnosťou pre celé Poľsko na mesiac zakázal obchodovanie s viac ako 20% alkoholom vyrobeným v Česku. V utorok 18. septembra podobne reagovalo aj Slovensko.  V ten istý deň rozhodla česká Rada pre rozhlasové a televízne vysielanie, že vysielanie reklamy (na zakázané liehoviny) je po dobu prohibície nelegálne.  20. septembra minister zdravotníctva Česka zakázal distribúciu a vývoz liehovín s obsahom väčším ako 20% vrátane tuzemáku a konzumného liehu mimo územia Česka. Dôvodom bola hrozba, že zákaz vývozu uplatní Európska únia. V tom prípade by zrušenie zákazu podľa tvrdení Ministerstva zdravotníctva ČR mohlo byť zložitejšie.

Obvinenie z trestných činov
---------------------------

Polícia Českej republiky do 21. septembra v súvislosti s kauzou obvinila už 39 osôb.

Niektorí z obvinených podľa polície obchodovali s pančovaným alkoholom vo väčšom rozsahu. Medzi obvinenými je ďalej napr. prevádzkovateľ obchodu, ktorý predával alkohol pančovaný ním, alebo jeho dodávateľom. Tento muž, ktorý alkohol miešal v garáži, neďaleko zlínskeho sídliska Jižní Svahy, bol obvinený o.i. z trestného činu ohrozovania zdravia závadnými potravinami z nedbalosti, s hornou hranicou sadzby 8 rokov väzenia. Polícia robí kontroly predajní a vzoriek, jej činnosť koordinuje špeciálny policajný tím nazvaný „Metyl" pod vedením námestníka Václava Kučeru. Kontroly zintenzívnila aj hygienická služba, Česká obchodná inšpekcia, Colná správa Českej republiky.

Liečba otravy metanolom
-----------------------

Otravy metanolom sa bežne liečia užitím etanolu. Nórsky toxikológ Erik Hovda priviezol do Česka ako dar 30 balení (150 dávok) fomepizolu, ktorý sa ľahšie aplikuje, účinkuje rýchlejšie a má menej vedľajších účinkov. České Ministerstvo zdravotníctva plánuje nakúpiť ďalšie dávky fomepizolu. Hovda, ktorý oboznámil českých lekárov s novou metódou rozboru krvi, po návrate do Nórska podľa niektorých médií prehlásil, že české úrady situáciu nezvládajú a že vyhlásenie prohibície situáciu ďalej komplikuje. Neskôr to však dementoval.

Podobné udalosti v minulosti
----------------------------

K podobnej sérii otráv došlo v septembri 2001 v Pärnumaa v Estónsku, kedy nápoje vyrobené z metanolu z ukradnutých sudov zapríčinili smrť 68 ľudí a spôsobili trvalé následky ďalším 43 osobám.
Pančovaný alkohol s prevahou metanolu zabíjal aj v iných štátoch – v roku 1981 zahynulo v Indickom Bengalúre 308 ľudí, v bangladéšskom Narsingdi zomrelo v roku 1999 celkom 113 ľudí a 137 ľudí zomrelo v roku 2000 v kenskom Nairobi.

V Česku je spomínaný v minulosti len jediný porovnateľný incident, keď na konci druhej svetovej vojny sovietski vojaci požili metanol z cisterny z chemičky v Ústí nad Labem.
Podľa archivára Vladimíra Kaisera na následky otravy vtedy zomrelo sedem sovietskych vojakov a jeden Čech.

Referencie
----------

1. ↑   *V Havířově zemřel na otravu metanolem další člověk, už pětadvacátý* [online]. iDNES.cz, 2012-09-24, [cit. 2012-09-24]. Dostupné online. (česky)
2. ↑   *V Česku už kvůli metanolu zemřelo 30 lidí, Čaniga bude stíhán na svobodě* [online]. Česká televize, 2012-10-19, [cit. 2012-10-21]. Dostupné online. (česky)
3. ↑   *Muž z Benešovska podlehl otravě metanolem, jde o 38. oběť* [online]. ČTK, 2012-12-08. Dostupné online. (česky)
4. 1 2  ČTK. *Jedovatý alkohol zabil tři lidi, otrávených přibývá* [online]. Deník (Vltava-Labe-Press), 2012-09-10, [cit. 2002-09-24]. Dostupné online. (česky)
5. ↑   *Ministerstvo zdravotnictví vyhlásilo mimořádné opatření v souvislosti s rostoucím počtem případů otrav metylalkoholem* [online]. Praha: Ministerstvo zdravotnictví České republiky, 2012-09-12, [cit. 2012-09-24]. Dostupné online. (česky)
6. ↑  KOPECKÝ, Josef. *Stánkaři nesmí prodávat rozlévaný tvrdý alkohol, rozhodla vláda* [online]. iDNES.cz, 2012-09-12, [cit. 2012-09-24]. Dostupné online. (česky)
7. ↑   *Mimořádné opatření Ministerstva zdravotnictví ze dne 14.9.2012, č.j. MZDR 32317/2012* [online]. 2012-00-0, rev. 2011-11-30, [cit. 2011-11-30]. Dostupné online. (česky)
8. ↑  ČTK. *Kvůli otravám zavádí Česko prohibici tvrdého alkoholu* [online]. Praha: Česká televize, 2012-09-14, [cit. 2012-09-24]. Dostupné online. (česky)
9. ↑  JIŘIČKA, Jan; DVOŘÁK, Martin; ŠŤASTNÝ, Jiří. *Vláda vyhlásila prohibici. Zákaz prodeje kořalky může trvat týdny* [online]. iDNES.cz, 2012-09-14, [cit. 2012-09-24]. Dostupné online. (česky)
10. ↑   *Muž z Libštátu si metanol do originální lahve nalil sám* [online]. e15.cz, 2012-09-21, [cit. 2012-09-24]. Dostupné online. (česky)
11. ↑   *Polsko zakázalo obchod s více než 20procentním alkoholem z ČR* [online]. [Cit. 2012-09-24]. Dostupné online. (česky)
12. ↑  
BUMBA, Jan; KOPP, Milan; BERGER, Vojtěch. *Českého piva i vína se slovenský zákaz dovozu a prodeje netýká* [online]. Český rozhlas, 2012-09-18, [cit. 2012-09-24]. Dostupné online. (česky)
13. ↑  ZÁZVORKA, Jiří. *Reklama na tvrdý alkohol je po dobu prohibice nelegální* [online]. Týden.cz, 2012-09-18, [cit. 2012-09-24]. Dostupné online. (česky)
14. ↑   *Z Česka se nesmí dostat ani kapka alkoholu. Ministr zdravotnictví zakázal jeho vývoz* [online].. Dostupné online. (česky)
15. ↑   *Celníci na Karvinsku objevili nelegální stáčírnu, byly v ní tisíce litrů alkoholu* [online]. novinky.cz, 2012-09-21, [cit. 2011-12-24]. Dostupné online. (česky)
16. ↑   *Zlínská policie obvinila dodavatele otráveného alkoholu* [online]. iDNES.cz, 2012-09-14, [cit. 2012-09-24]. Dostupné online. (česky)
17. ↑  KLANG, Mikuláš; VÁLKOVÁ, Hana. *Metanol zabil šestnáct lidí, policie plošně kontroluje stánky* [online]. iDNES.cz, 2012-09-12, [cit. 2012-09-24]. Dostupné online. (česky)
18. 1 2  ČT24. *Norský lékař: Nová metoda odhalí otravu během půl hodiny* [online]. Česká televize, 2012-09-14, [cit. 2012-09-24]. Dostupné online. (česky)
19. ↑  ČTK. *Česko chce další dávky léku proti metanolu, už bude platit* [online]. Lidovky.cz, 2012-09-18, [cit. 2012-09-24]. Dostupné online. (česky)
20. ↑  ČTK. *Norský lékař po návratu z Čech: Byl jsem anděl spásy. Úřady alkohol nezvládají* [online]. Tyden.cz, 2012-09-18, [cit. 2012-09-24]. Dostupné online. (česky)
21. ↑  ČTK. *Norský lékař prý kritizoval ČR kvůli metanolu; později to popřel* [online]. ZDN.cz, 2012-09-19, [cit. 2012-09-24]. Dostupné online. (česky)
22. 1 2  ČTK. *Na otravu metanolem se umírá hlavně v Indii, evropským rekordmanem je Estonsko* [online]. Novinky.cz, 2012-09-11, [cit. 2012-09-24]. Dostupné online. (česky)

Iné projekty
------------

Commons
* Spolupracuj na Commons Commons ponúka multimediálne súbory na tému **Metanolové otravy v roku 2012 v Česku**

Zdroj
-----

*Tento článok je čiastočný alebo úplný preklad článku Metanolové otravy roku 2012 v Česku na českej Wikipédii.*